Ernst Alexanderson

**Ernst Frederick Werner Alexanderson**  (født 25. januar 1878, død 14. mai 1975) var en svenskamerikansk elektroingeniør og en pioner innen utviklingen av radio og TV. 

## Bakgrunn
Alexanderson ble født i Uppsala, Sverige og ble utdannet ved Kungliga Tekniska högskolan i Stockholm og den tekniske høgskolen i Berlin, Tyskland. Han emigrerte til USA i 1902 og bruke mesteparten av sitt yrkesaktive liv som ansatt hos General Electric.  Han designet Alexanderson alternatoren, en høyfrekvent generator for langbølge-transmittering som gjorde kringkasting av modulert (stemme) radio praktisk mulig. Den eneste gjenværende senderen som fungerer finnes ved radiostasjonen i Grimeton utenfor Varberg i Sverige. Senderen ble lagt til UNESCOs verdensarvliste i 2004.

Han hadde vært ansatt hos General Electric kun i en kort periode, da GE mottok en bestilling fra en kanadiskfødt professor og forsker Reginald Fessenden på en alternator med mye høyere frekvens en de som allerede eksisterte. Sommeren 1906 kunne Alexanderson presentere en 50 kHz-alternator installert i Fessendens radiostasjon i Brant Rock, Massachusetts. I løpet av høsten var utgangseffekten økt til 500 watt og 75 kHz.  På julaften 1906 gjennomførte Fessenden sin første radiosending med musikk og stemmer hvor han selv spilte fiolin og leste fra juleevangeliet. Oveføringen kunne oppfattes så langt unna som i Det karibiske hav.  

Alexanderson fant også opp en amplidyne, en direkte spenningsforsterker. 

Alexanderson var også sentral i utviklingen av televisjon. Den første TV-sendingen i USA ble mottatt i hans hjem i Schenectady i 1927. I løpet av livet fikk Alexanderson godkjent 345 amerikanske patenter, den siste i 1968 i en alder av 89 år. Han døde i 1975 og ble begravet nær sitt hjem i staten New York.

## Anerkjennelser
I 1983 fikk han plass i National Inventors Hall of Fame og i 2002 Consumer Electronics Hall of Fame. Allerede i 1919 ble han tildelt IEEE Medal of Honor.

## Patenter
* US patent 1008577 &ndash; *High frequency alternator* (100 kHz), søkt april 1909, godkjent november 1911
* US patent 1173079 &ndash; *Selective Tuning System* (Tuned RF Circuit, søkt oktober 1913, godkjent februar 1916
* US patent 1723908 &ndash; *Ignition system*, (RFI suppressor), søkt juni 1926, godkjent august 1929
* US patent 1775801 – *Radio signaling system* (directional antenna), søkt november 1927, godkjent september 1930

## Referanser


## Kilder
* David E. Fisher and Marshall J. Fisher, *Tube, the Invention of Television* Counterpoint, Washington D.C. USA, (1996) ISBN 1-887178-17-1
* E.F.W. Alexanderson. *General Electric Review*, January, 1913
* E.F.W. Alexanderson, "Transatlantic Radio Communication", Trans. AIEE, (1919), pp.&nbsp;1077-1093
* J.E. Brittain, *Electrical Engineering Hall of Fame: Ernst F. W. Alexanderson*, Proc. of the IEEE, Volume 92, July 2004, pp.&nbsp;1216 – 1219.

## Eksterne lenker
* Consumer Electronics Hall of Fame
* Inventor's Hall of Fame 
* Biography at IEEE History Center
* Biography at Oldradio.com 
* Illustrated biography prof. Eugenii Katz website 
* Fessenden and Marconi &ndash; their technologies and transatlantic experiments compared. 
* Transoceanic  Radio  Communication in 1920, by E.F.W. Alexanderson
* "A Historical Review of Continuous Wave Radio Frequency Power Generators"